ai4bharat/Pralekha huggingface dataset:
பாதுகாப்பு அமைச்சகம்
அதிநவீன போர்க்கப்பல் மற்றும் ஆயுதங்களைக் கொண்டு நாட்டின் கடல் எல்லைகளைப் பாதுகாக்க ஏதுவாக, இந்திய கடற்படையும், கடலோரக் காவல்படையும் தயாராகி வருகிறது: மத்திய பாதுகாப்பு அமைச்சர் திரு ராஜ்நாத் சிங்
உள்நாட்டிலேயே தயாரிக்கப்பட்ட போர்க்கப்பல் மற்றும் ஆயுதங்கள் மூலம், நாட்டின் கடல் எல்லைகளைப் பாதுகாக்க ஏதுவாக இந்தியக் கடற்படையும், கடலோரக் காவல்படையும் தயாராகி வருகிறது. பாதுகாப்புக் கப்பல் கட்டும் தளங்கள் குறித்து, மும்பையில் 2022, டிசம்பர் 2ம் தேதி நடைபெற்ற பாதுகாப்புத்துறையின் ஆலோசனைக் கமிட்டிக் கூட்டத்தில், மத்திய பாதுகாப்பு அமைச்சர் திரு ராஜ்நாத் சிங் இதனைத் தெரிவித்தார். தேசியப் பாதுகாப்புக்கே மத்திய அரசு முன்னுரிமை அளிப்பதை உறுதிசெய்யும் வகையில், இந்திய கடற்படை மற்றும் கடலோரக் காவல்படையைப் பலப்படுத்த நடவடிக்கைகள் மேற்கொள்ளப்பட்டு வருவதாகக் கூறினார்.
தற்சாற்பு இந்தியா என்ற பிரதமர் நரேந்திர மோடியின் தொலைநோக்குப் பார்வையை நிறைவேற்றும் விதமாக, உரிய நேரத்தில் ராணுவத்தைப் பலப்படுத்தும் நடவடிக்கை எடுக்கப்பட்டுள்ளதாகக் குறிப்பிட்ட அவர், ராணுவ இறக்குமதியைக் குறைக்கும் வகையில், பாதுகாப்பு உபகரணங்கள் மற்றும் ஆயுதங்களை உள்நாட்டிலேயே தயாரிக்கும் முயற்சிகளை மத்திய அரசு ஊக்குவித்து வருவதாக தெரிவித்தார்.
ராணுவ கப்பல் கட்டும் தளங்கள் நாட்டின் பொருளாதாரத்தை வளப்படுத்தும் தளங்களாக மாறியிருப்பதாகக் கூறிய திரு ராஜ்நாத் சிங், கடந்த 2021-2022ம் ஆண்டு ரூ.8,925 கோடியாக இருந்த கப்பல் கட்டும் தளங்களின் உற்பத்தி மதிப்பு, நடப்பு ஆண்டில் ரூ.81,777 கோடியாக இருப்பதாகவும் குறிப்பிட்டார்.
அரசு இ- சந்தை மூலம் கப்பல் கட்டும் தளங்களில் நடைபெறும் கொள்முதல்கள், உள்நாட்டு உற்பத்தியை ஊக்குவிப்பதுடன், கொள்முதலில் வெளிப்படைத்தன்மைக் கடைப்பிடிக்கப்படுவதை உறுதி செய்வதாகவும் கூறினார்.
இந்திய கப்பல்கட்டும் தளங்களில் மேற்கொள்ளப்பட்டு வரும் தரமான உற்பத்திப் பணிகளை நட்பு நாடுகள் வெகுவாகப் பாராட்டி வருவதாகவும் திரு. ராஜ்நாத் சிங் தெரிவித்தார்.
ஊரக வளர்ச்சி அமைச்சகம்
பயன்பாட்டில் இல்லாத சொத்துக்களை முறைப்படுத்துவதில் ஊரக மேம்பாட்டு அமைச்சகத்தின் பங்கு
மத்திய நிதி அமைச்சர் திருமதி நிர்மலா சீதாராமன் தனது நிதிநிலை அறிக்கை உரையில், அரசின் அமைச்சகங்கள், துறைகள், பொதுத்துறை நிறுவனங்களிடம் உள்ள பயன்படுத்தாத சொத்துக்களைப் பற்றி குறிப்பிட்டார். பயன்பாட்டில் இல்லாத சொத்துக்கள் தற்சார்பு இந்தியாவின் உருவாக்கத்திற்கு உதவாது என்று அவர் தெரிவித்தார். அபரிமிதமான அரசு நிலங்களை கண்டறிதல், சந்தை மதிப்பீட்டின்படி நிலத்திற்கு விலையை நிர்ணயம் செய்தல், நிலத்தின் உரிமையை மாற்றுதல் போன்ற முக்கிய பணிகளில் மத்திய ஊரக மேம்பாட்டு அமைச்சகம் ஈடுபடலாம்.
முதற்கட்டமாக சம்பந்தப்பட்ட துறைகளினால் பயன்படுத்தப்படாத நிலங்களைக் கண்டறிவதில், இதற்கென உருவாக்கப்படும் சிறப்பு நோக்க அமைப்பிற்கு இந்தத் துறை உதவிகளை வழங்கலாம். அதைத் தொடர்ந்து, அபரிமிதமான அரசின் நிலங்களுக்கு உரிய மதிப்பீட்டை வழங்குவதிலும் இந்தத் துறை சிறப்பு நோக்க அமைப்புடன் இணைந்து செயல்படலாம். இறுதியாக நிலத்தின் உரிமையை தகுந்த முறையில் சட்டத்திற்குட்பட்டு மாற்றுவதிலும் ஊரக மேம்பாட்டுத் துறை முக்கிய பங்கு வகிக்கலாம்.
குறைந்தபட்ச அரசு, அதிகபட்ச ஆளுகை குறித்தும் நிதியமைச்சர் தமது உரையில் பேசினார். இதனை டிஜிட்டல் இந்தியா நில ஆவணங்கள் நவீனமயமாக்கல் திட்டம் செயல்படுத்துகிறது. இந்த மத்திய அரசின் திட்டம் ரூ. 950 கோடி மதிப்பீட்டில் 2020- 21 ஆம் ஆண்டு வரை நீட்டிக்கப்பட்டுள்ளது. நாட்டில் வெளிப்படையான மற்றும் ஒருங்கிணைந்த நிலத் தகவல் மேலாண்மை அமைப்பை உருவாக்குவதற்காகவும், நில ஆவணங்களை டிஜிட்டல் மற்றும் நவீனமயமாக்கவும் இந்தத் திட்டம் அமல்படுத்தப்பட்டுள்ளது.
பெரும்பாலான மாநிலங்கள் மற்றும் யூனியன் பிரதேசங்களில் ஆவணங்களை மின்னணு மயமாக்கும் பணிகள் 90 சதவீதத்திற்கும் மேலாக நிறைவடைந்துள்ளது. குடி மக்களுக்கு அதிகாரம் அளிப்பதற்காக ஆவணங்கள் மற்றும் சொத்துக்களைப் பதிவு செய்வதற்காக ஒரே தேசம் ஒரே மென்பொருள் திட்டம் செயல்படுத்தப்படுகிறது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
2047 ஆம் ஆண்டுக்குள் இந்தியாவை உலகின் தலைமை நாடாக மாற்ற “இளைஞர் சக்தி” உந்துதலாக இருக்கும்: ஹர்தீப் சிங் பூரி
இளைஞர்களின் ஆற்றல் மற்றும் உந்துதல் காரணமாக இந்தியா 2047 ஆம் ஆண்டுக்குள் அனைத்து வகையிலும் உலகின் தலைமை பொறுப்பு வகிக்கும் நாடாக மாறும் என்று மத்திய வீட்டுவசதி மற்றும் நகர்ப்புற விவகாரத்துறை அமைச்சர் திரு.ஹர்தீப் சிங் பூரி கூறியுள்ளார். ஜி20 அமைப்பின் தலைமைத்துவத்தை இந்தியா ஏற்றுள்ள நிலையில், தேசிய நகர்ப்புற விவகார நிறுவனத்தின் பொலிவுறு நகரங்கள் இயக்கம் மற்றும் மத்திய இளைஞர் நலன் மற்றும் விளையாட்டு அமைச்சகத்தின் இளைஞர் சக்தி ஆகியவை இணைந்து என்ஒய்சி 2023 என்ற மாநாட்டுக்கு ஏற்பாடு செய்துள்ளன. இந்த மாநாட்டில், இளைஞர்கள் தலைமையில் வளர்ச்சி என்பது குறித்து உரையாற்றிய அமைச்சர், இளைஞர் மேம்பாட்டுத் திட்டங்களுக்காக அரசு ஆண்டுக்கு 90,000 கோடி ரூபாய் செலவிடுவதாக கூறினார்.
இந்த மாநாட்டுக்கு ஏற்பாடு செய்த அமைப்புகளை பாராட்டிய அமைச்சர், பருவநிலை மாற்றம், எதிர்காலப் பணிகள், ஜனநாயகத்தில் இளைஞர்கள் போன்ற விஷயங்கள் குறித்து தங்களது எண்ணங்களை இளைஞர்கள் வெளிப்படுத்தும் தளமாக இது இருக்கும் என்று கூறினார்.
இந்த மாநாடு இளைஞர்கள், நாளைய பிரகாசமான தலைவர்களாக மாறுவதற்கு ஏற்ற வகையில், அவர்களை உருவாக்கும் தளமாக இருக்கும். அண்மைக் காலங்களில் இளைஞர்களிடையே தொழில் முனைவு உணர்வு அதிகரித்துள்ளதன் காரணமாக, ஸ்டார்ட்-அப்களின் எண்ணிக்கை உயர்ந்துள்ளது என்றும் அவர் தெரிவித்தார்.
ஐஃஎப்எஸ்சி ஆணையம்
பிரதமர் திரு.நரேந்திர மோடி, ஜூலை 29 அன்று, சர்வதேச நிதிச்சேவை மையமான, குஜராத் சர்வதேச நிதித் தொழில்நுட்ப நகரத்துக்கு செல்கிறார்
பிரதமர் திரு.நரேந்திர மோடி, ஜூலை 29 2022 அன்று, இந்தியாவின் முதல் சர்வதேச நிதிச்சேவை மையமான, குஜராத் சர்வதேச நிதித் தொழில்நுட்ப நகரத்துக்கு செல்கிறார்.
இந்த நிகழ்ச்சியில், குஜராத் முதலமைச்சர் திரு.பூபேந்திர படேல், மத்திய உள்துறை மற்றும் கூட்டுறவுத்துறை அமைச்சர் திரு.அமித்ஷா, மத்திய நிதி மற்றும் பெருநிறுவன விவகாரங்கள் துறை அமைச்சர் திருமதி. நிர்மலா சீதாராமன் மற்றும் நிதித்துறை இணையமைச்சர்கள் திரு. பங்கஜ் சௌத்ரி மற்றும் டாக்டர். பகவத் கிஷண்ராவ் கரட் ஆகியோர் கலந்து கொள்கின்றனர்.
இந்த பயணத்தின்போது, சர்வதேச நிதிச்சேவை மைய ஆணைய தலைமையக கட்டுமானப் பணிகளுக்கு பிரதமர் அடிக்கல் நாட்டுகிறார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1844609
பாதுகாப்பு அமைச்சகம்
இந்திய விமானப்படைக்காக அதிநவீன ‘சாஃப்’ தொழில்நுட்ப கருவி : டிஆர்டிஓ உருவாக்கியது
ரேடார் மூலம் செயல்படும் எதிரி நாட்டு ஏவுகணைகளில் இருந்து இந்திய விமானப்படையின் போர் விமானங்களை பாதுகாக்க அதிநவீன ‘சாஃப்’ தொழில்நுட்பத்தை ராணுவ ஆராய்ச்சி மற்றும் மேம்பாட்டு அமைப்பு  உருவாக்கியுள்ளது. போர் விமானங்களில் பொருத்தப்படும் இந்த சாதனத்தில், சிறு அலுமினியம் அல்லது துத்தநாகம் பூசப்பட்ட நார் துகள்கள் மில்லியன் கணக்கில் அடைக்கப்பட்டிருக்கும். தீப்பிழம்புடன் இது போர் விமானங்களில் இருந்து வெளியேறி காற்றில் பறக்கும்போது, லேசர் மூலம் செயல்படும் எதிரிநாட்டு ஏவுகணைகளை திசை திருப்பும். இதன் மூலம் தாக்குதலில் இருந்து போர் விமானங்கள் தப்பிக்க முடியும்.
ஜோத்பூரில் உள்ள டிஆர்டிஓ ஆய்வகம், புனேவில் உள்ள டிஆர்டிஓ-வின் ‘ஹை எனர்ஜி மெட்டீரியல்ஸ் ஆய்வகத்துடன் , இணைந்து இந்த ‘சாஃப்’ கேட்ரிட்ஜ் - 118/I’ சாதனத்தை உருவாக்கியுள்ளது. வெற்றிகரமான பரிசோதனைகளுக்குப்பின், இந்த ‘சாஃப்’ தொழில்நுட்பத்தை, விமானப்படையில்சேர்க்கும் நடவடிக்கையை இந்திய விமானப்படை தொடங்கியுள்ளது.
இன்றைய மின்னணு போர் முறையில், நவீன ரேடார் கருவிகளின் அச்சுறுத்தல்களில் இருந்து, போர் விமானங்கள் தப்பிப்பது மிக முக்கியமான விஷயம். போர் விமானங்களின் பாதுகாப்பை உறுதி செய்ய, தடுப்பு நடவடிக்கை கருவிகள் பயன்படுத்தப்படுகின்றன. இவைகள் அகச்சிவப்பு கதிர்கள் மற்றும் ரேடார் அச்சுறுத்தல்களை முடக்கும்.
இந்த முக்கியமான தொழில்நுட்பத்தை உள்நாட்டில் உருவாக்கியதற்காக, டிஆர்டிஓ, விமானப்படை மற்றும் இதன் தயாரிப்பில் ஈடுபட்ட தொழில்துறையினரை பாதுகாப்புத்துறை அமைச்சர் திரு ராஜ்நாத் சிங் பாராட்டியுள்ளார். ‘பாதுகாப்பு தொழில்நுட்ப யுக்தியில், தற்சார்பு இந்தியா நடவடிக்கையில், டிஆர்டிஓ மேலும் ஒரு படி முன்னேறியுள்ளதாக பாதுகாப்புத்துறை அமைச்சர் திரு ராஜ்நாத் சிங் கூறியுள்ளார்.
‘சாஃப்’ தொழில்நுட்பத்தை வெற்றிகரமாக உருவாக்கிய குழுவினரை டிஆர்டிஓ தலைவர் டாக்டர் ஜி.சதீஷ் ரெட்டி பாராட்டினார்.
நுகர்வோர் நலன், உணவு மற்றும் பொது விநியோகம் அமைச்சகம்
இந்திய உணவு கழக கிடங்குகளில், உணவு தானியங்கள் சேதம் அடைவதில்லை: மத்திய அமைச்சர் தகவல்
மத்திய உணவு மற்றும் பொது விநியோகத்துறை இணையமைச்சர் திரு. தான்வேராவ் சாகிப் தாதாராவ் மக்களவையில் எழுத்துப்பூர்வமாக தாக்கல் செய்தி பதிலில் கூறியதாவது:
நுகர்வோர் பாதுகாப்பு சட்டம் 2019, 2020ம் ஆண்டு ஜூலை மாதம் அமலுக்கு வந்தது. இந்த புதிய சட்டத்தின் படி, நுகர்வோருக்கு ஏராளமான பாதுகாப்பு கிடைக்கிறது. தயாரிப்பாளர் அல்லது விற்பனையாளர் அல்லது சேவை அளிப்போர் மற்றும் வாடிக்கையாளர் இடையேயான ஒப்பந்தத்தில் நியாமற்ற நடைமுறைகளை திணிக்க முடியாது.
ஒப்பந்தத்தை மீறும் வாடிக்கையாளருக்கு அபராதம் விதிப்பது, வாடிக்கையாளர் தனது கடனை முன்கூட்டியே செலுத்தினால் அதை ஏற்க மறுப்பது போன்றவை எல்லாம் ஒப்பந்தத்தில் நியாயமற்ற நடைமுறைகள் என தெரிவிக்கப்பட்டுள்ளது.
நுகர்வோர் பாதுகாப்பு சட்டப்படி வழக்குகள் குறிப்பிட்ட காலத்துக்குள் தீர்க்கப்பட வேண்டும். சில விதிவிலக்கான சூழலில் மட்டுமே இந்த வழக்குகளை ஒத்தி வைக்க வேண்டும், அப்போது அதற்கான காரணம் எழுத்துபூர்வமாக பதிவு செய்யப்பட வேண்டும்.
நுகர்வோர் பாதுகாப்பு சட்டத்தின் கீழ் கடந்த 2019ம் ஆண்டு 2459 வழக்குகள் பதிவு செய்யப்பட்டு, 1435 வழக்குகளுக்கு தீர்வு காணப்பட்டுள்ளது.
பாசிபருப்பு மற்றும் உளுந்தம் பருப்பு ஆகியவற்றின் சில்லரை விலை கடந்த ஏப்ரல் மாதம் முறையே 26.75% மற்றும் 7.25% அதிகரித்துள்ளது.
இந்திய உணவு கழக சேமிப்பு கிடங்குகளில், கொள்முதல் செய்யப்படும் அரிசி மற்றும் கோதுமை போன்ற உணவு தானியங்கள் அறிவியல் பூர்வமாக சேமித்து வைக்கப்படுவதால், அவைகள் வீணாவதில்லை.
(Visitor Counter : 137
பிரதமர் அலுவலகம்
வித்யவாச்சஸ்பதி பன்னஞ்சே கோவிந்தாச்சார்யா மறைவுக்கு பிரதமர் இரங்கல்
வித்யவாச்சஸ்பதி பன்னஞ்சே கோவிந்தாச்சார்யா மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
டிவிட்டரில் பிரதமர் கூறுகையில், ‘‘இலக்கியத்திற்கு ஆற்றிய சிறந்த பங்களிப்புக்காக, வித்யவாச்சஸ்பதி
பன்னஞ்சே கோவிந்தாச்சார்யா ஜி நினைவு கூறப்படுவார். சமஸ்கிருதம் மற்றும் கன்னடம் குறித்த அவரது ஆர்வம் போற்றத்தக்கது. அவரது படைப்புகள் வருங்கால சந்ததியினரை தொடர்ந்து ஈர்க்கும். அவரது மறைவால் வேதனையடைந்தேன். அவரது குடும்பத்தினருக்கு இரங்கல்கள். ஓம் சாந்தி.’’ என குறிப்பிட்டுள்ளார்.
உள்துறை அமைச்சகம்
கட்டுப்பாட்டு பகுதிகளுக்கு வெளியே கூடுதல் தளர்வுகளை மத்திய உள்துறை அமைச்சகம் அறிவித்தது
‘கண்காணிப்பு, கட்டுப்பாடு மற்றும் எச்சரிக்கை நடவடிக்கைகள்’ ஆகியவற்றுடன் 2021 பிப்ரவரி 1 முதல் 2021 பிப்ரவரி 28 வரை நடைமுறையில் இருக்கக்கூடிய உத்தரவு ஒன்றை மத்திய உள்துறை அமைச்சகம் இன்று வெளியிட்டது.
கொவிட்-19 பாதிப்புகள் நாட்டில் தொடர்ந்து குறைந்து வரும் நிலையில், பெருந்தொற்றின் பரவலுக்கு எதிராக அடைந்துள்ள பலன்களை தக்கவைத்துக் கொள்வதே இந்த வழிகாட்டுதல்களின் முக்கிய நோக்கமாகும்.
கண்காணிப்பு மற்றும் கட்டுப்பாடு:மத்திய உள்துறை அமைச்சகம் வெளியிட்டுள்ள வழிகாட்டுதல்களை கருத்தில் கொண்டு, கட்டுப்பாட்டு பகுதிகள் மாவட்ட அதிகாரிகளால் கவனமுடன் வரையறுக்கப்பட வேண்டும்.இந்தக் கட்டுப்பாட்டு பகுதிகளுக்குள் மத்திய உள்துறை அமைச்சகத்தால் குறிப்பிடப்பட்டுள்ள நடவடிக்கைகள் கட்டாயம் பின்பற்றப்பட வேண்டும்.
சரியான கொவிட் நடத்தை வழிமுறைகள்:சரியான கொவிட் நடத்தை வழிமுறையை மாநிலங்கள்/யூனியன் பிரதேசங்கள் உறுதி செய்ய வேண்டும்.முகக்கவசங்கள் அணிதல், கைகளை தூய்மையாக வைத்துக் கொள்ளுதல், சமூக இடைவெளி ஆகியவை கண்காணிக்கப்பட்டு விதிகளை மீறுவோர் மீது நடவடிக்கை எடுக்கப்பட வேண்டும்.
நிலையான செயல்பாட்டு வழிமுறைகளை கட்டாயம் பின்பற்றுதல்:
கட்டுப்பாடுப் பகுதிகளுக்கு வெளியே கீழ்கண்ட நடவடிக்கைகள் நிலையான செயல்பாட்டு வழிமுறைகளோடு அனுமதிக்கப்படும்அரங்கத்தின் 50 சதவீத கொள்ளளவுடன், 200 பேருக்கு மிகாமல் சமூக/ஆன்மிக/விளையாட்டு/பொழுதுபோக்கு/கல்வி/கலாச்சார/மதம் சார்ந்த கூட்டங்கள் ஏற்கனவே அனுமதிக்கப்பட்டுள்ளன. தற்போது இவை சம்பந்தப்பட்ட மாநிலம்/யூனியன் பிரதேசத்தின் நிலையான செயல்பாட்டு வழிமுறைகளின் அடிப்படையில் அனுமதிக்கப்படும்.50 சதவீதம் பார்வையாளர்களுடன் திரையரங்குகள் ஏற்கனவே அனுமதிக்கப்பட்டுள்ளன. தற்போது இன்னும் அதிகம் பேர் அனுமதிக்கப்படுவர். இது குறித்த திருத்தப்பட்ட நிலையான செயல்பாட்டு வழிமுறை தகவல் மற்றும் ஒலிபரப்பு அமைச்சகத்தால், உள்துறை அமைச்சகத்துடன் ஆலோசித்த பின்னர் வெளியிடப்படும்.விளையாட்டு வீரர்களுக்கு நீச்சல் குளங்கள் ஏற்கனவே அனுமதிக்கப்பட்ட நிலையில், தற்போது அனைவரும் அனுமதிக்கப்படுவர். இது குறித்த திருத்தப்பட்ட நிலையான செயல்பாட்டு வழிமுறை விளையாட்டு மற்றும் இளைஞர் விவகாரங்கள் அமைச்சகத்தால், உள்துறை அமைச்சகத்துடன் ஆலோசித்த பின்னர் வெளியிடப்படும்.வர்த்தகக் கூட்டங்களில் தளர்வுகள் குறித்த நிலையான செயல்பாட்டு வழிமுறையும் அறிவிக்கப்படும்சர்வதேச விமான போக்குவரத்துக்கான கட்டுப்பாடுகளும் நிலைமையை பொருத்து தளர்த்தப்படும்.
பயணக் கட்டுப்பாடுகள்:
மாநிலங்களுக்குள் மற்றும் மாநிலங்களிடையேயான போக்குவரத்துக்கு எவ்வித தடையும் இல்லை. எந்த தனிப்பட்ட அனுமதியும் தேவையில்லை.
ஆரோக்கிய சேது:
ஆரோக்கிய சேது செயலியின் பயன்பாடு ஊக்குவிக்கப்படுகிறது.
அனைத்து விதிகளூம் நிலையான செயல்பாட்டு வழிமுறைகளும் தவறாமல் பின்பற்றப்பட வேண்டும்.
-----
(Visitor Counter : 196
PIB Headquarters
கொவிட்-19 - பிஐபி செய்தித் தொகுப்பு
18.05.2020
- குடியரசுத் துணைத் தலைவர் செயலகம்
- சுகாதாரம் மற்றும் குடும்ப நலத்துறை அமைச்சகம்
- மனித வள மேம்பாட்டு அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
(
மத்திய அமைச்சரவை
இந்தியா – சிலி இடையே இரட்டை வரிவிதிப்பு தவிர்ப்பு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் இன்று  நடைபெற்ற மத்திய அமைச்சரவைக் கூட்டத்தில், இந்தியா – சிலி நாடுகளிடையே இரட்டை வரி விதிப்பு தவிர்ப்பு ஒப்பந்தம் மற்றும் மரபுரிமை உடன்படிக்கையில் கையெழுத்திட அனுமதி அளிக்கப்பட்டுள்ளது. இதன் மூலம் இருநாடுகளிடையே இரட்டை வரிவிதிப்பு தவிர்க்கப்படுவதுடன், வரி ஏய்ப்பை தடுக்கவும் இந்த ஒப்பந்தம் வகை செய்யும்.
கூடுதல் விவரங்களுக்கு www.pib.nic.in இணையதளத்தைப் பார்க்கவும்
சிறப்பு சேவைகள் மற்றும் கட்டுரைகள்
சென்னை விமான நிலையத்தில் சில்லறை விற்பனை நிலையங்களை அமைப்பதற்கான குறுகிய கால மின்னணு ஒப்பந்தப்புள்ளி கோரப்படுகிறது
சென்னை விமான நிலையத்தில் வணிக நிறுவனங்களைத் தொடங்க மிகச் சிறந்த வாய்ப்பு அமைந்துள்ளது. சென்னை விமான நிலையத்தின் புதிய ஒருங்கிணைந்த முனையத்தின் முதல் கட்டத்தின் உள்ள டி1, டி3, டி4 மற்றும் டி2 பகுதிகளில் சில்லறை விற்பனை நிலையங்களை அமைக்க குறுகிய கால மின்னணு ஒப்பந்தப்புள்ளிகளை  21.02.2022 அன்று சென்னை விமான நிலையம் கோரியுள்ளது.
ஒவ்வொரு நாளும் 60,000 க்கும் மேற்பட்ட பயணிகள் வந்து செல்லும் இந்த விமான நிலையத்தில் விற்பனை நிலையங்களை அமைப்பதற்கான வாய்ப்புகளை இந்த ஒப்பந்தப்புள்ளி அறிவிப்பு ஏற்படுத்தி தந்துள்ளது. தேர்ந்தெடுக்கப்பட்ட ஏலதாரர்கள் குறிப்பிட்ட இடத்தில் 6 மாதங்கள் வரை விற்பனை நிலையங்களை அமைக்க முடியும். இது மேலும் 6 மாதங்கள் வரை நீட்டிக்கப்பட வாய்ப்புள்ளது.
தோல் பொருட்கள், பைகள், அணிகலன்கள், கண் கண்ணாடிப் பொருட்கள், ஆயுர் வேதப் பொருட்கள், நுகர்வோர் மின்னணுப் பொருட்கள், காலணிகள், பொம்மைகள் உள்ளிட்டவற்றை விற்பனை செய்யும் கடைகளை அமைக்கலாம்.
ஒப்பந்தப் புள்ளிக்கான விண்ணப்பங்களை 27.02.2023 மாலை 5 மணி வரை சமர்ப்பிக்கலாம். மேலும் விவரங்களுக்கு https://etenders.gov.in/eprocure/app என்ற இ-டெண்டர் இணைய தளத்தையோ அல்லது விமான நிலையங்கள் ஆணையத்தின் www.aai.aero.என்ற இணைய தளத்தையோ பார்க்கலாம்.
அறிவியல் மற்றும் தொழில்நுட்பத்துறை
சிறந்த மற்றும் வேகமான பலன்கள் கிடைப்பதற்காக ஒருங்கிணைப்பை அதிகரிக்க முயற்சிகளை மேற்கொள்ள வேண்டும் என்று அறிவியல் துறைகளுக்கு சுகாதாரம் மற்றும் குடும்ப நலத் துறை அமைச்சர் டாக்டர் ஹர்ஷ் வர்த்தன் அழைப்பு
நாட்டில் கோவிட்-19 நோய்த் தாக்குதலை சமாளிப்பதற்காக அறிவியல், தொழிலக ஆராய்ச்சிக் குழுமம்  மேற்கொண்டுள்ள பல்வேறு முன்முயற்சிகள் குறித்து காணொளி மூலம் அறிவியல் தொழில்நுட்பத் துறை மற்றும் சுகாதாரம் மற்றும் குடும்ப நலத் துறை அமைச்சர் டாக்டர் ஹர்ஷ் வர்த்தன் இன்று ஆய்வு நடத்தினார்.
களநிலை அளவில் அறிவியல்நுட்பம் சார்ந்த விஷயங்களை அமல் செய்வதில் தொழில் துறையினர் மற்றும் தொடர்புடைய ஏஜென்சிகளுடன் 38 அறிவியல், தொழிலக ஆராய்ச்சிக் குழுமத்தின் ஆய்வகங்களும் ஒருங்கிணைந்து செயல்படும் வகையிலான உத்திகளை உருவாக்கி இருப்பதாக அதன் தலைமை இயக்குநர் டாக்டர் சேகர் சி. மாண்டே, அமைச்சரிடம் விளக்கினார்.
டிஜிட்டல் மற்றும் மூலக்கூறு கண்காணிப்பு; துரித மற்றும் குறைந்த செலவிலான மருத்துவப் பரிசோதனைகள்; புதிய மருந்துகள் / ஏற்கெனவே உள்ள மருந்துகள் / தடுப்பூசிகளை மாற்று உபயோகத்துக்கு பயன்படுத்துதல்; மருத்துவமனை உதவி சாதனங்கள் மற்றும் முழு உடல் கவச உடைகள் ; அறிவியல் தொழில்நுட்ப அடிப்படையிலான தீர்வுகளை உருவாக்குவதற்குத் தேவையான வழங்கல் சங்கிலித் தொடர் மற்றும் சேமிப்புக் கிடங்கு ஆதரவு ஏற்பாடுகள் என ஐந்து அம்சத் திட்டத்தை அறிவியல், தொழிலக ஆராய்ச்சிக் குழுமம் உருவாக்கியுள்ளது. இந்த ஐந்து நடைமுறைகளிலும் கிடைத்துள்ள குறிப்பிடத்தக்க முன்னேற்றங்கள் குறித்து அவற்றின் இயக்குநர்கள், அமைச்சரிடம் விவரித்தனர்.
உலக அளவிலான கொரோனா வைரஸ் ஆராய்ச்சி தகவல் தொகுப்பு, தகவல் பகிர்வு அமைப்பு ஆகியவற்றுக்கு, கோவிட்-19 நோயின் 53 வரிசைத் தொடர்களை அறிவியல், தொழிலக ஆராய்ச்சிக் குழுமம் சமர்ப்பித்துள்ளதற்கு அமைச்சர் ஹர்ஷ் வர்த்தன் பாராட்டு தெரிவித்தார். ``புதுடெல்லியில் உள்ள நோய்க் கட்டுப்பாட்டுக்கான தேசிய மையம் , சி.எஸ்.ஐ.ஆர்.- ஐ.ஜி.ஐ.பி ஆகியவற்றின் வலுவான பங்களிப்பின் காரணமாக இது சாத்தியமாகியுள்ளது. இந்தியாவில் இருந்து அதிக அளவிலான கிருமித் தொற்று வரிசைத் தொடர்கள் இப்போது சமர்ப்பிக்கப்பட்டுள்ளன. இதன் காரணமாக இந்தியாவில் மூலக்கூறு நோய் கையாளுதல் மற்றும் வைரஸ் கண்காணிப்பு முயற்சிகள் தீவிரமடையும்'' என்று அவர் கூறினார்.
ஒழுங்குமுறை செயல்பாடுகளைத் துரிதப்படுத்த இந்திய அரசு நடவடிக்கைகள் எடுத்து வருவதாக அமைச்சர் தெரிவித்தார். அறிவியல், தொழிலக ஆராய்ச்சிக் குழுமத்தின் ஆதரவில் Mw அடிப்படையிலான Sepsivac மருந்தை ஆய்வகப் பரிசோதனை மேற்கொள்வதற்கு அங்கீகாரம் அளிக்கப்பட்டுள்ளது. கோவிட்-19 நோய் பாதித்த நோயாளிகளிடம் 3 மருத்துவப் பரிசோதனைகளுக்கு அனுமதி தரப்பட்டிருப்பதால், அவர்களுக்கு நல்ல நிவாரணம் கிடைக்கும் என்று அவர் குறிப்பிட்டார்.
(Visitor Counter : 182
அறிவியல் மற்றும் தொழில்நுட்பத்துறை
‘‘வீரர்கள் பாசறைக்கு திரும்பும் நிகழ்ச்சியில்’’ ட்ரோன்கள் மூலம் வானில் ஒளிக் கண்காட்சி நடத்திய ஸ்டார்ட் அப் நிறுவனத்துக்கு மத்திய அமைச்சர் டாக்டர் ஜித்தேந்திர சிங் பாராட்டு
குடியரசு தின விழா கொண்டாட்டத்தை முன்னிட்டு, தில்லி விஜய் சவுக்கில் கடந்த ஜனவரி 29ம் தேதி, 1000 ட்ரோன்கள் மூலம் வானில் ஒளிக் கண்காட்சி நடத்தி பார்வையாளர்களை அசத்திய ஸ்டார்ட் அப் நிறுவனத்துக்கு மத்திய அறிவியல் மற்றும் தொழில்நுட்பத்துறை இணையமைச்சர் டாக்டர் ஜித்தேந்திர சிங் இன்று பாராட்டு தெரிவித்தார்.
இந்நிகழ்ச்சியில் ‘போட்லேப்’ ஸ்டார்ட் அப் நிறுவனத்தின் நிறுவனர்கள் சரிதா அஹ்லாவத், தன்மேபங்கர், அனுஜ் குமார் பன்வல் ஆகியோர் தங்கள் குழுவினர் சுமார் 30 பேருடன் கலந்து கொண்டனர். அவர்களைத் தனித்தனியாக மத்திய அமைச்சர் ஜித்தேந்திர சிங் பாராட்டினார்.
ட்ரோன் திட்டம் தொடங்கப்பட்ட 6 மாதத்துக்குள், இந்த வராலாற்று சிறப்பு மிக்க சாதனை படைத்ததற்காக போட்லேப் குழுவினரைப் பாராட்டிய மத்திய அமைச்சர் ஜித்தேந்திர சிங், இந்த வியக்கத்தக்க இளம் குழுவினரை கண்டறிந்தததற்காக அறிவியல் மற்றும் தொழில்நுட்ப அமைச்சகம் தன்னைத்தானே பாராட்டி கொள்வதாகத் தெரிவித்தார். இந்தக் குழுவினரைக் கவுரவிப்பது நாட்டுக்கு பெருமிதம் என்றும் அவர் கூறினார். இது, நாடு முழுவதும் புதைந்துள்ள திறன்களைக் கண்டறிந்து, அவற்றை வளர்க்க ஆதரவு அளிக்கும், அறிவியல் மற்றும் தொழில்நுட்ப அமைச்சகத்தின் புதிய அணுகுமுறையைத் தெரிவிக்கிறது என்றும் அவர் கூறினார்.
இதுபோன்ற புதுமையான ஸ்டார்ட் அப் நிறுவனங்களுக்கு ஆதரவு அளிக்க, ஒருங்கிணைந்த அணுகுமுறையை உருவாக்க வேண்டும் என மூத்த அதிகாரிகளுக்கு டாக்டர் ஜித்தேந்திர சிங் உத்தரவிட்டார். நாட்டில் ஸ்டார்ட் அப் நிறுவனங்களை ஊக்குவிக்க, ஒற்றைச் சாளர முறையில் அனுமதி அளிப்பது, புதுமையான திட்டங்களை விரைவாகச் செயல்படுத்துவது, நிதியுதவி அளிப்பது தொடர்பான விஷயங்கள் விரைவில் அறிவிக்கப்படும் எனவும் மத்திய அமைச்சர் ஜித்தேந்திர சிங் தெரிவித்தார்.
மேலும் விவரங்களுக்கு இந்த ஆங்கிலச் செய்தி குறிப்பை காணவும்:
https://pib.gov.in/PressReleasePage.aspx?PRID=1794830
----
(Visitor Counter : 116
ரசாயனம் மற்றும் உரங்கள் அமைச்சகம்
6 ஆயிரம் மக்கள் மருந்தகங்கள் மூலம் ரூ. 1- என்ற குறைந்தபட்ச விலையில் ஏழைப் பெண்களுக்கு 5 கோடிக்கும் அதிகமான சானிட்டரி நாப்கின்கள் வழங்கி இருக்கிறோம்: பிரதமர்
74 ஆவது விடுதலை நாள் விழாவில் தில்லி செங்கோட்டைக் கொத்தளத்திலிருந்து பிரதமர் திரு.நரேந்திர மோடி நாட்டு மக்களுக்கு உரையாற்றிய போது “ஏழை சகோதரிகள் மற்றும் மகள்களுக்கு நல்ல ஆரோக்கியம் கிடைக்கவேண்டும் என்பதில் இந்த அரசாங்கம் தொடர்ந்து அக்கறை கொண்டிருக்கிறது. மக்கள் மருந்தகங்களின் மூலம் ஒரு ரூபாய் விலையில் அவர்களுக்கு சானிட்டரி நாப்கின்களை பெருமளவில் வழங்கி வருகிறோம். குறுகிய காலத்தில், 6 ஆயிரம் மக்கள் மருந்தகங்கள் மூலம் ஏழைப் பெண்களுக்கு 5 கோடிக்கும் அதிகமான சானிட்டரி நாப்கின்கள் வழங்கி இருக்கிறோம்.
நமது மகள்களுக்கு சத்துக்குறைபாடு இருக்கக் கூடாது என்பதை உறுதி செய்வதற்கு ஒரு குழுவை நாங்கள் உருவாக்கியுள்ளோம். பொருத்தமான வயதில் அவர்களுக்குத் திருமணம் செய்வதை உறுதிசெய்ய அந்தக் குழு அமைக்கப்பட்டுள்ளது. அதன் அறிக்கை சமர்ப்பிக்கப்பட்டதும், நமது மகள்களின் திருமண வயது பற்றி பொருத்தமான முடிவுகள் எடுக்கப்படும்.” என்று கூறினார்.
பிரதமரின் இந்த அறிவிப்பு குறித்து பேசுகையில், மத்திய இரசாயனங்கள் மற்றும் உரங்கள் துறை அமைச்சர் திரு. டி.வி.சதானந்த கவுடா பிரதமரின் தொடர்ச்சியான வழிகாட்டுதல் மற்றும் ஆதரவின் காரணமாகவே இந்த சாதனை சாத்தியமானது என்று கூறினார். 6000 மக்கள் மருந்தகங்கள் மக்களுக்கு குறிப்பாக நலிந்த மக்களுக்கு சேவை செய்ய உதவுகின்றன என்றும் அவர் கூறினார். ரூ. 1- என்ற குறைந்தபட்ச விலையில் 5 கோடி சானிட்டரி பேடுகளை நாங்கள் வழங்கியுள்ளதே இதற்கு சரியான எடுத்துக்காட்டு என்று அவர் கூறினார்.
பிரதமரின் தொலைநோக்குப் பார்வையை நிறைவேற்றுவதற்காக பிரதமர் மக்கள் மருந்தகங்கள் மூலம் அத்தியாவசிய மற்றும் தரமான மருந்துகளை மலிவு விலையில் அரசு தொடர்ந்து வழங்கும் என்று திரு. கவுடா வலியுறுத்தினார்.
(Visitor Counter : 137
நித்தி ஆயோக்
அடல் டிங்கரிங் மராத்தானின் 30 புதிய கண்டுபிடிப்புகள் தேர்வு
இந்தியாவின் சிறந்த மாணவர் கண்டுபிடிப்பாளர்களை அடையாளம் காணும் முயற்சியாக, நிதி ஆயோக் அடல் டிங்கரிங் மராத்தான் என்னும் நிகழ்ச்சிக்கு ஏற்பாடு செய்திருந்தது. தூய்மையான எரிசக்தி, நீராதாரங்கள் கழிவு மேலாண்மை, நலவாழ்வு, வேளாண் தொழில்நுட்பம் உள்ளிட்ட 6 வெவ்வேறு தலைப்புகளில் 6 மாத காலம் நாடு முழுவதும் இது நடத்தப்பட்டது.
650 – க்கும் மேற்பட்ட புதிய கண்டுபிடிப்புகள் பெறப்பட்டதில் 100 தேர்வு செய்யப்பட்டன. அந்த மாதிரி வடிவங்களைச் செழுமைப்படுத்தி மாற்றி அமைக்க ஒரு மாதகாலம் அவகாசம் வழங்கப்பட்டது. இதனைத் தொடர்ந்து அவற்றில் 30 முக்கிய கண்டுபிடிப்புகள் சிறந்தவையாகத் தேர்வு செய்யப்பட்டன. தொழில்துறை மற்றும் கல்வித்துறைச் சார்ந்த வல்லுநர்களை நடுவர்களாகக் கொண்ட உயர்மட்டக் குழு, நாடு முழுவதும் 20 மாநிலங்கள் மற்றும் யூனியன் பிரதேசங்களிலிருந்து பெறப்பட்ட 30 புதிய கண்டுபிடிப்புகளைத் தேர்வு செய்தது.
இந்த 30 புதிய கண்டுபிடிப்புகள் அதற்கான பரிசுகளை நிதி ஆயோக் துணைத்தலைவர் திரு ராஜிவ் குமார் அறிவிப்பார்.
PIB Headquarters
கொரோனா வீரர்களாக செயல்படும் மக்கள் மருந்தகங்கள்
பிரதமரின் மக்கள் மருந்தகங்கள் திட்டத்தின் கீழ், பிரதமரின் இந்திய மக்கள் மருந்தகங்களின்  மருந்தாளுநர்கள் அத்தியாவசிய சேவைகளையும் மருந்துகளையும் நோயாளிகளின் இல்லங்களுக்கு சென்று வழங்குகின்றனர். கொரோனா வைரஸ் பரவலைத் தடுக்க அரசின் சமூக இடைவெளி முயற்சியை சிறப்பாக அமல்படுத்தும் விதத்தில், தரமான பொது மருந்துகளை குறைந்த விலையில் பொதுமக்களுக்கு, குறிப்பாக மூத்த குடிமக்களுக்கு, அவர்களின் இல்லங்களுக்கு சென்று அளித்து அத்தியாவசிய சேவையை வழங்குகின்றனர்.
தேவையுள்ள அனைவருக்கும் தரமான மற்றும் குறைந்த விலையிலான மருத்துவ சேவையை அளிக்கும் நோக்கில், இந்திய அரசின் மருந்துகள் துறையின் கீழ் இயங்கும், இந்திய மருந்துகள் பொதுத்துறை நிறுவனங்களின் அலுவலகத்தால்  பிரதமரின் இந்திய மக்கள் மருந்தகங்கள்  நடத்தப்படுகின்றன. நாட்டின் 726 மாவட்டங்களை சென்றடையும் விதமாக, 6300 பிரதமரின் இந்திய மக்கள் மருந்தகங்கள் நாடு முழுவதும் தற்போது செயல்படுகின்றன. தரமான மருந்துகளை குறைவான விலையில் அனைவருக்கும் கிடைக்க செய்யும் நோக்கோடு பிரதமர் திரு.நரேந்திர மோடியால் 2014இல் இந்த திட்டம் தொடங்கப்பட்டது.
முன்னெப்போதும் இல்லாத விதத்தில், சுகாதார சேவையை குறைவான விலையில் சாதாரண குடிமகன் பெற இந்த மையங்கள் உதவுவதாக, கோயமுத்தூர் சித்தாபுதூரில் உள்ள மக்கள் மருந்தகத்தின் உரிமையாளர், திரு. ஈ. வி. ஷிரில் கூறுகிறார்.
மோடி கிளினிக் என்னும் மருத்துவ மையத்தை ஆரம்பித்த திரு. ஷிரில், மாண்புமிகு மத்திய உள்துறை இணை அமைச்சர், திரு. கங்காபுரம் கிஷன் ரெட்டி முன்னிலையில், மாண்புமிகு பிரதமர் திரு. நரேந்திர மோடியுடன் உரையாடியதற்காக மகிழ்ச்சியுடன் உள்ளார்.
ஒட்டுமொத்த கோயமுத்தூரிலேயே இப்படி ஒரு மையத்தை 2017இல் பிரதமரின் இந்திய மக்கள் மருந்தகங்களின் கீழ் அமைத்தது ஒரு முன்மாதிரியான முயற்சி என்று கூறுகிறார், கண்ணம்பாளையத்தில் உள்ள பிரதமரின் இந்திய மக்கள் மருந்தகத்தின் தலைவர், திருமதி. பாக்கியலட்சுமி. 75 சதவீதம் வரையிலான தள்ளுபடியை ஏழைகளுக்கும் ஓய்வுபெற்ற மக்களுக்கும் அளிக்கும் இந்த மையங்கள், தேவையுள்ளோருக்கு சேவை செய்யும் ஒரே நோக்கத்தோடு செயல்படுவதாக அவர் மேலும் கூறினார். பொது முடக்க சமயத்தில் தேவையான கையிருப்பு மையத்தில் உள்ளதை அவர்கள் உறுதி செய்து கொள்வதாகவும், ஒரு நாளைக்கு 100 முதல் 150 பயனாளிகள் மருந்துகள் வாங்க இந்த மையத்திற்கு வருகை புரிவதாகவும் அவர் தெரிவித்தார்.
சூலூரில் உள்ள இன்னொரு மையத்தின் பயனாளியான, திரு. சுப்பிரமணியன் என்பவர் கூறும்போது, அனைத்து மருந்துகளும் தள்ளுபடி விலையில் கிடைப்பதால், பொது முடக்க சமயத்தில் இந்த மையம் ஒர் ஆறுதல் என தெரிவித்தார். இந்த மையம், மருத்துவத் துறையில் மத்திய அரசின் மிக சிறப்பான முயற்சி என மேலும் அவர் கூறினார்.
பொது முடக்க சமயத்தில், மக்கள் தங்களை கொரோனா வைரசிடம் இருந்து காத்துக் கொள்ள உதவுவதற்காக, தங்களுடைய சமூக ஊடக தளங்களில் பயனுள்ள பதிவுகள் மூலம் பிரதமரின் இந்திய மக்கள் மருந்தகங்கள் ஆன்லைனிலும் விழிப்புணர்வை உண்டாக்குகின்றன. @pmbjpbppiஐ முகநூல், சுட்டுரை மற்றும் இன்ஸ்டாகிராமில் தொடர்வதன் மூலம் தொடர் தகவல்களை ஒருவர் பெறலாம்.
குடியரசுத் துணைத் தலைவர் செயலகம்
இமாச்சலப் பிரதேசத்தில் கனமழையால் உயிரிழந்தவர்களுக்கு குடியரசு துணைத் தலைவர் இரங்கல் தெரிவித்துள்ளார்.
இமாச்சலப் பிரதேசத்தில் பெய்து வரும் கனமழையால் உயிரிழந்தவர்களுக்கு குடியரசுத் துணைத் தலைவர் திரு. ஜக்தீப் தங்கர் இரங்கல் தெரிவித்துள்ளார். காயமடைந்தவர்கள் விரைவில் குணமடையவும் அவர் பிரார்த்தனை செய்துள்ளார்.
இது குறித்து குடியரசு துணைத்தலைவர் வெளியிட்டுள்ள ட்வீட்டர் பதிவில் கூறியிருப்பதாவது:
ஹிமாச்சல பிரதேசத்தில் பெய்த கனமழையால் ஏற்பட்ட உயிரிழப்புகள் மிகுந்த வேதனை அளிக்கிறது. உயிரிழந்தவர்களின் குடும்பத்தினருக்கு எனது ஆழ்ந்த இரங்கலையும், காயமடைந்தவர்கள் விரைவில் குணமடைய பிரார்த்திக்கிறேன்.